**TELEPÜLÉSKÉPI VÉLEMÉNYEZÉSI ELJÁRÁS**

1. Kaposvár Megyei Jogú Város Önkormányzatának 49/2017. (XII. 13.) önkormányzati rendelete (továbbiakban Ör.) rendelkezik Kaposvár megyei jogú város településkép védelméről.

2. Ennek értelmében – és az egyéb vonatkozó jogszabályok értelmében – egyes hatósági engedélyhez kötött tevékenységek tekintetében településképi véleményezési eljárást kell lefolytatni az Ör. 37. §-a alapján a 8. melléklet 1., illetve 2. fejezetében meghatározott engedélyezési eljárásokat megelőzően.

3. A településképi véleményezési eljárás illetékmentes.

4. A polgármester településképi véleményezési eljárás keretében hozott településképi véleménye az Ör. 4. mellékletének 1. fejezetében meghatározott esetekben a helyi építészeti és műszaki tervtanács, az Ör. 4. mellékletének 2. fejezetében meghatározott esetekben a városi főépítész szakmai álláspontján alapul.

5. A településképi véleményezési eljárást az engedélyezési eljárást megelőzően kell lefolytatni. Az eljárás lefolytatásához a kérelmező kérelmét papíralapon a Főépítészi Irodához nyújtja be és a véleményezendő építészeti-műszaki dokumentációt elektronikus formában az ÉTDR rendszerben tölti fel.

6. A polgármester a véleményében engedélyezésre – feltétellel vagy anélkül – javasolja az építési tevékenységet; vagy engedélyezésre nem javasolja, ha a kérelem és annak mellékletei nem felelnek meg a jogszabályi előírásoknak, vagy a tervezett építési tevékenység nem felel meg a településképi illeszkedési követelményeknek.

7. A polgármester a településképi véleményét a beterjesztéstől számított 15 napon belül megküldi az építtetőnek vagy a kérelmezőnek.

8. A településképi vélemény ellen önálló jogorvoslatnak nincs helye, az csak az építésügyi hatósági ügyben hozott döntés keretében vitatható.